SUITSUKALA MUNAHÜÜBES
Allikas: Targu talita - Sirje Rekkor
Praetud kartulid suitsukalaga munahüübes. Sobib hommikulauale, kergeks eineks päeval või õhtul. Valmistamisaeg määramata.
Kogus: 1 portsjon
Valmistusviis
Keedetud kartulid lõigata viiludeks ja pruunistada rasvas. Munad segada lahti, lisada piim, soovi korral jahu ning segada ühtlaseks. Segu maitsestada soolaga. Praetud kartuliviiludele lisada tükeldatud suitsukala, peale valada muna-piimasegu ja lasta hüübida. Lauale anda kohe. Sobib hommikulauale, kergeks eineks päeval ja õhtul.
Serveerimisviis
Serveeri kohe pärast valmistamist.
Lisandid
Õuna-, õuna-pihlaka-pohla-, õuna-pohlasalat.